শামা সিকান্দার

শামা সিকান্দার (জন্ম: ৪ঠা আগস্ট ১৯৮১) হলেন একজন ভারতীয় অভিনেত্রী, যিনি ইয়ে মেরি লাইফ হ্যায় (২০০৩-০৫) নামক টেলিভিশন ধারাবাহিক, সেক্সাহলিক নামক স্বল্পদৈর্ঘ্য চলচ্চিত্র এবং মায়া: স্ল্যেভ অফ হার ডিজায়ার নামক মিনি সিরিজের মতো বেশ কয়েকটি ধারাবাহিকের প্রধান চরিত্রে অভিনয়ে মাধ্যমে সকলে নজর কেড়েছিলেন। বড় পর্দায়, ১৯৯৯ সালে, আমির খান অভিনীত মন নামক চলচ্চিত্রে অভিনয়ের মাধ্যমে সিকান্দার তাঁর অভিনয় জীবন শুরু করেছিলেন। অতঃপর তিনি অসংখ্য বলিউড চলচ্চিত্রে অভিনয় করেছেন। তাঁর পরবর্তী নাট্যমঞ্চ ২০১৯ সালের ৮ই নভেম্বর তারিখে মুক্তিপ্রাপ্ত, বাইপাস রোড। অভিনয়ের মাধ্যমে সকলের নজরে আসার পর তিনি একজন ফ্যাশন আইকন হিসেবে বিবেচিত হয়েছেন (তিনি এর পূর্বে তিনি তাঁর নিজস্ব ডিজাইন সংস্থা 'সাইশা'-এর মালিক ছিলেন)। তিনি একই সাথে এবং একজন উদ্যোক্তা / সৃজনশীল পরিচালক, যিনি শামা সিকান্দার ফিল্মস প্রাইভেট লিমিটেড-এর ব্যানারে বেশ কিছু অনুষ্ঠান তৈরি করেন। শামা সিকান্দার ১৯৮১ সালের ৪ঠা আগস্ট তারিখে ভারতের রাজস্থানের মাকরানায় জন্মগ্রহণ করেছিলেন। তাঁর মায়ের নাম গুলসান, যিনি একজন গৃহিণী এবং বাবার নাম সিকান্দার গেসাওয়াত, যিনি মার্বেল সরবরাহকারী ছিলেন; বর্তমানে তিনি আয়ুর্বেদ অনুশীলন করেন। তাঁর মাত্র ৯ বছর বয়সে, তাঁর পরিবার মহারাষ্ট্রের মুম্বই চলে আসে, যেখানে তিনি তাঁর ছোট ভাইবোন, খালিদ, রিজওয়ান সিকান্দার এবং সালমা (জন্ম ১৯৯১)-এর সাথে শৈশব অতিবাহিত করেছেন। সিকান্দার এক সাক্ষাৎকারে বলেছিলেন যে মুম্বইয়ের অবস্থানকালে প্রথমদিকের বছরগুলো অত্যন্ত কঠিন ছিল, এমনকি "পরিবারকে খাবার দেওয়ার জন্য ঘরে কোনও খাবার ছিল না"। সিকান্দার মাকরানা এবং মালাদ, মুম্ব্রা, থানে এবং আন্ধেরীসহ বৃহত্তর মুম্বইয়ের বিভিন্ন অঞ্চলে তাঁর প্রাথমিক জীবনের প্রায় নয়টি স্কুলে পড়াশোনা করেছিলেন। তাঁর দশম শ্রেণির পড়াশোনা শেষ হওয়ার পরে এবং ইন্ডিয়ান সার্টিফিকেট অফ সেকেন্ডারি এডুকেশন পরীক্ষা পাস করার পরে, সিকান্দার ১৯৯৯ সালে মুম্বইয়ের রওশন তনেজা স্কুল অফ অ্যাক্টিংয়ে ভর্তি হন এবং সেখান থেকে এক বছর পরে কোর্স সম্পন্ন করেন। ২০১০ সালে ভারতীয় একটি পত্রিকার কলাম লেখক ভিকি লালওয়ানী সিকান্দারকে অভিনয়শিল্পী মিমো চক্রবর্তীর সাথে সংযুক্ত করে জানিয়েছিলেন যে তাঁরা দুজনে একটি সম্পর্কে আবদ্ধ আছেন; এই দাবি উভয় পক্ষই অস্বীকার করেছিলেন। ২০১১ সালের মাঝামাঝি সময়ে ভারতীয় বংশোদ্ভূত মার্কিন অভিনেতা / সংগীতজ্ঞ অ্যালেক্স ও'নেলের সাথে সিকান্দারের একটি সম্পর্কের বিষয়ে জল্পনা শুরু হয়েছিল। দুই জনকে ২০১১ সাল জুড়ে বেশ কয়েকবার একসাথে দেখা গিয়েছিল। সিকান্দার হিন্দুস্তান টাইমসকে দেওয়া এক সাক্ষাৎকারে এই বিষয়টি স্বীকার করেছিলেন। ২০১৫ সালের জানুয়ারি মাসে সিকান্দার ও ওনেলের সম্পর্কটি শেষ হওয়ার বিষয়টি নিশ্চিত হয়েছিল। ২০১৬ সালের জানুয়ারি মাসে, নিশ্চিতভাবে জানা গেছে যে সিকান্দার সংযুক্ত আরব আমিরাতের দুবাইয়ে মার্কিন ব্যবসায়ী জেমস মিলিরনের সাথে বাগদান সম্পন্ন করেছেন। Taran Adarsh [@taran_adarsh] (২৪ অক্টোবর ২০১৯)। "New release date for #BypassRoad: 8 Nov 2019... PVR Pictures joins hands with Miraj Entertainment and NNM Films to distribute the film... Stars Neil Nitin Mukesh, Adah Sharma, Shama Sikander, Gul Panag, Rajit Kapur and Sudhanshu Pandey... Directed by Naman Nitin Mukesh. t.co/jkYSyP1faN" (টুইট) – টুইটার-এর মাধ্যমে।  "I always want my mother to feel special: Shama"। The Times of India, Swasti Chatterjee। ১১ মে ২০১৩। [স্থায়ীভাবে অকার্যকর সংযোগ] "PIX: Sultry Shama Sikander designs sexy womenswear!"। Rediff। ২৪ জুন ২০১১।  "PIX: Sultry Shama Sikander designs sexy womenswear!"। Rediff। ২৪ জুন ২০১১।  "PIX: Sultry Shama Sikander designs sexy womenswear!"। Rediff। ২৪ জুন ২০১১।  "Mithun's son is in love"। MUMBAI MIRROR, VICKEY LALWANI। ১৭ মে ২০১০। [স্থায়ীভাবে অকার্যকর সংযোগ] "Shweta and Alex are still in great terms"। Tellychakkar, TellychakkarTeam। ৯ নভে ২০১১।  "I swallowed several sleeping pills: Actor Shama Sikander on her suicide attempt"।  "Shama Sikander-Alexx O'Nell end their relationship - Times of India"। The Times of India। সংগ্রহের তারিখ ২০১৬-০৫-২৪।  "Shama Sikander: I don't need to get married to have a baby. I will proudly call it my love child"।  "PHOTOS: Shama Sikander engagement pictures from Dubai's only seven-star hotel Burj Al Arab"। dailybhaskar। সংগ্রহের তারিখ ২০১৬-০৫-২৪।  ইন্টারনেট মুভি ডেটাবেজে শামা সিকান্দার (ইংরেজি) টুইটারে শামা সিকান্দার